Omnibus sanctę et inviolabilis matris ęcclesię filiis tam futuris quam presentibus notum facimus quod Petrus Furcus vendidit omnem terram quam habebat a Graunna usque ad Dirroum et usque ad Firmitatem monachis Firmitatis pro decem libris quinque solidis minus, excepto parum quod retinuit apud Varennam. Hoc autem [mot effacé] non est pretermittendum sed omnibus est insinuandum quod Ulricus consanguineus predicti Petri qui participabatur in predicta terra talem conventum fecerat eidem Petro, ut si ante ipsum absque herede moreretur, pars ejusdem terrę quę sibi contingebat Petri esset. Quem conventum antefatus Petrus monachis Firmitatis concessit, ac dedit cum prefata emptione. Si vero Ulricus superjuxerit Petrum, atque isdem Petrus absque herede fuerit defunctus, poterit Ulricus prefatam terram redimere a monachis Firmitatis si voluerit. Hujus rei testes: Lebaudus de Castiniaco et Bertrannus frater ejus qui hoc ipsum laudaverunt, consanguinei predicti Petri; Jocerannus de La sala; Robertus Willelmus; Andreas; Gaudoerus; Ulricus consanguineus predicti Petri qui hoc ipsum laudavit monachis Firmitatis. Hoc autem munitum est sigillo domni Bartholomei abbatis de Firmitate.